《城西南陈氏园看芙蓉花复至真如寺 其一》
清代·万光泰

市南压长虹，湖尾置别墅。广除辟翠寒，圆沼浚曲阻。

幽花孤且晚，玉洁秀叶楚。懿兹深谷芳，媚色乃贞处。

游倏萃众乐，鸣鸟矫一举。迟客久未来，沿流复登渚。

作者简介：万光泰（1712-1750）字循初，一字柘坡，浙江秀水人，乾隆元年（1736）举人，举博学鸿词。著有《柘坡居士集》《遂初堂类音辨》《汉音存正》等。